9. novembar 2023.

**Završen 52. Perwoll Fashion Week**

Perwoll Fashion Week svojim raznovrsnim sadržajem i ove godine uspeo je da pomeri granice modne prezentacije i svojim programom pokupi sve simpatije ljubitelja i poznavalaca mode. Posetioci su tokom sedam dana događaja imali priliku da vide veliki broj kreacija popularnih domaćih i stranih dizajnera, ali i izložbe istaknutih umetnika.

Posebno oduševljenje publike izazvale su sledeće revije: „Transformacije“ koja je realizovana u saradnji sa timom Foruma slovenskih kultura, a koji su predstavili modele inspirisane etno motivima svojih zemalja, „Back to the ’80s“ gde je više od 20 domaćih dizajnera prikazalo svoje modele inspirisane osamdesetim godinama prošlog veka, zatim revije Boška Jakovljevića „Martini Vesto by Boško" i Dragane Ognjenović „New(Year)“.

Brend Perwoll pronašao je svoje mesto na omiljenoj modnoj manifestaciju u okviru koje kroz globalno aktuelnu temu **#RethinkFashion** podstiče održiv pristup pri dizajniranju, proizvodnji i konzumaciji odeće. Ove godine osim što je u nazivu najpoznatija modna manifestacija u Srbiji ponela njegovo ime - Perwoll Fashion Week, održana je revije „Fashion Incubator by Perwoll“ tokom koje su finalisti konkursa imali priliku da u saradnji sa svojim mentorima, poznatim dizajnerima, predstave radove koji povezuju etiku i estetiku. Tri najbolja kandidata po izboru žirija - trećeplasirani Nikola Kojić, drugoplasirana Emilija Zdravković, i pobednica Marija Đorđević dobili su priliku da održe reviju svojih modela na prolećnoj BFW u 2024. godini, a nagrada je i finansijska podrška za izradu kolekcije koju im pruža brend Perwoll.

Ovogodišnji, jesenji Perwoll Fashion Week svečano je zatvoren revijom „Voz je ponovo u modi" koja je sve prisutne, u novootvorenom zdanju železničke stanice Beograd centar, provela kroz specifičan prikaz istorije srpske železnice i mode, ali i izbor najboljih kreacija ovog izdanja manifestacije.

O Henkelu

Zahvaljujući jakim brendovima, inovacijama i tehnologijama, Henkel zauzima vodeće pozicije u oblastima industrijskog tržišta, kao i proizvoda široke potrošnje. Poslovni sektor Adhezivi Tehnologije globalni je lider na tržištima adheziva, sredstava za zaptivanje i funkcionalnih premaza. Sa poslovnim sektorom Consumer Brands, kompanija zauzima vodeće pozicije na mnogim tržištima i kategorijama širom sveta, posebno u segmentima nege kose i deterdženata i kućne hemije. Tri najsnažnija brenda kompanije su Loctite, Persil i Schwarzkopf. U fiskalnoj 2022. godini, Henkel je ostvario prodaju više od 22 milijarde evra i korigovani operativni profit od oko 2,3 milijarde evra. Henkelove prioritetne akcije izlistane su u nemačkom indeksu DAX. Održivost ima dugu tradiciju u Henkelu i kompanija ima jasnu strategiju održivosti sa konkretnim ciljevima. Henkel je osnovan 1876. godine i danas zapošljava raznovrstan tim od oko 50.000 ljudi širom sveta – ujedinjen snažnom korporativnom kulturom, zajedničkim vrednostima, kao i zajedničkom svrhom: „Pioneers at heart for the good of generations.” Za više informacija, molimo vas posetite [www.henkel.com](http://www.henkel.com)

Kontakt Jelena Gavrilović Šarenac Ana Rončević

Telefon +381 60 207-22 09 +381 11 207 21 99

Email jelena.sarenac@henkel.com ana.roncevic@henkel.com

Henkel Srbija d.o.o.